...નું ઘર ગીરવી મૂકીને લૉન લીધી, જેની મદદથી કપલ ન્યૂઝીલૅન્ડ આવી શક્યું. આ પહેલીવાર હતું જ્યારે તેઓ કેરળમાંથી બહાર નીકળ્યાં હતાં. ક્રાઇસ્ટચર્ચમાં નોકરી મળ્યા બાદ તેઓ વતનમાં બંને પરિવારોને મદદ કરતા હતા.

મિ.નઝીર બહુ થોડા શબ્દો બોલી શક્યા. તેમણે જણાવ્યું કે તેઓ બંને ન્યૂઝીલૅન્ડમાં કેટલા આનંદથી રહેતાં હતાં.

અબ્દુલ નઝીર (ડાબે) કહે છે તેમના પત્નીના દિલમાં સૌ કોઈ માટે જગ્યા હતી

તેઓ કહે છે કે એન્સીને ક્રાઇસ્ટચર્ચની લિંકન યુનિવર્સિટીના એક રૂમમાં બેસીને પોતાનો અભ્યાસ કરવો ગમતો હતો. અહીં તે એગ્રીકલ્ચર એન્જિ... બાકીનો લેખ લખો:
. તેઓ મૂળ ભારતના હતા, અને ક્રાઇસ્ટચર્ચમાં અત્યંત લોકપ્રિય હતા. 

તેમનાં પત્ની ટ્રેસી કહે છે, "હું જાણતી પણ નથી એવા અનેક લોકોના મૅસેજ આવી રહ્યા છે. બધા કહી રહ્યા છે કે તેઓ કેટલા ઉમદા અને પ્રેમાળ વ્યક્તિ હતા."

"મને ખબર હતી કે લોકો તેમને ચાહતા હતા. પણ મને આટલો અંદાજ નહોતો. સમાજ પ્રત્યેની તેમની ઉદારતા અને સમાજ માટે તેમણે જે સમય અને ભોગ આપ્યો તેના લીધે તેઓ બહુ જાણીતા હતા."

ટ્રેસીએ પોતાના ટીનએજ દીકરાની તેમજ પતિના પરિવારજનોની સંભાળ લેવા પર ધ્યાન કેન્દ્રિત કર્યું છે. 

દુનિયાભરમાંથી તેમના સબંધીઓ આવી રહ્યા છે. ટ્રેસી કહે છે, "તમે જ્યારે દુનિયાના બીજા ખૂણે હોવ અને આ વાત સાંભળો અને તમારી પાસે બીજી કોઈ ખાસ જાણકારી ન હોય ત્યારે એ ઘણું મુશ્કેલ બની જતું હોય છે."

'આ દેશ સુરક્ષિત છે'

મઝહરઉદ્દીન સઈદ અહેમદ કહે છે કે જીવનનો મોટાભાગનો સમય વતન ભારતમાં અને ત્યારબાદ સાઉદી અરેબિયામાં વિતાવ્યા બાદ તેઓ જ્યારે ન્યૂઝીલૅન્ડ આવ્યા ત્યારે તેમને અહીંનું જીવન કેટલું સુરક્ષિત અને ખાસ લાગ્યું હતું એને તે વર્ણવી શકે એમ નથી.

તે પોતાના બીજા દેશોમાં રહેતા મિત્રોને કહેતા, "તમને ઍરપૉર્ટ પર જતાં જાણે મરવાના હોવ એવી બીક લાગે છે. પણ અહીં અમને ઍરપૉર્ટ બહુ ગમે છે. અમારા માટે એ સુખની સફર જેવું છે. કારણકે આ દેશ બહુ સુરક્ષિત છે."

મિ. સઈદ અહેમદ કહે છે કે એક નાના સમુદાય માટે તો લિનવુડ મસ્જિદ જાણે એક ઘર સમાન હતી.

"અમને શુક્રવારે ખરેખર મસ્જિદ જવું ગમતું હતું અને અમે પ્રાર્થના કરતા હતા.", પ્રાર્થના શબ્દ પર ભાર મૂકીને તેમણે કહ્યું. 

લિનવુડ મસ્જિદમાં હુમલાખોરનો સામનો કરવા બદલ અબ્દુલ અઝીઝને હીરોની જેમ જોવામાં આવી રહ્યા છે

જેને દુનિયાનો સૌથી સારો દેશ માનતા હતા ત્યાં પોતાની અને પોતાના દોસ્તોની સાથે આવું થયું એમ એ માની શકતા નથી.

મિ. સઈદ કહે છે કે શુક્રવારની પ્રાર્થના ચાલતી હતી ત્યારે ફાયરિંગના ત્રણ અવાજોથી તેઓ થીજી ગયા.

લોકોએ થોડો સમય તો પ્રાર્થના ચાલુ રાખી. મિ. સઈદને લાગ્યું કે કંઈક તો બની રહ્યું છે, એટલે તેમના કાન અવાજની દિશામાં હતા. એવામાં તો એક માણસે બૂમાબૂમ કરી, "ભાગો, ભાગો, કશાકની પાછળ સંતાઈ જાવ."  

ખબર નહીં કેમ પણ ફાયરિંગના અવાજ છતાં તેઓ સીધા મેઈન દરવાજા તરફ ભાગ્યા અને હુમલાખોર અંદર આવ્યો ત્યારે દરવાજા નજીકની સ્ટૉરેજ માટેની એક જગ્યામાં સંતાઈ ગયા.

તેમને લાગે છે કે અબ્દુલ અઝીઝ નામના અન્ય એક ઉપાસકે હુમલાખોરની સામે ક્રેડિટ કાર્ડ મશીન ફેંક્યું એના લીધે...